title: Милош Раонич се класира за финалната четворка в Лондон

maintext:
Канадецът ще разбере съперника си на полуфиналите утре
Милош Раонич се класира за полуфиналите на заключителния турнир на АТП в Лондон, след като победи със 7:6 (5), 6:3 Доминик Тийм.Срещата бе директен сблъсък за място във финалната четворка, тъй като преди него двамата тенисисти бяха с еднакъв актив - по един успех и една загуба. На първо място в потока завърши Новак Джокович, който спечели и трите си двубоя до момента.Раонич изигра много стабилен мач и не позволи на съперника си да стигне до възможност за пробив нито един път, а от своя страна спечели подаването му два пъти. Канадецът превъзхождаше съперника си по всички показатели, а печелившите му удари бяха 31 срещу 17 за Тийм.Първият сет бе изключително оспорван, като в тайбрека Раонич показа по-здрави нерви и спечели сета при втората си възможност за това. Втората част започна отлично за него, след като проби още в първия гейм, а след това удържа преднината си до 5:4, когато направи и втория си пробив в двубоя, с който сложи точка на спора.Утре в английската столица ще се изиграят последните срещи от груповата фаза, в които Анди Мъри ще се изправи срещу Стан Вавринка, а Кей Нишикори ще играе с Марин Чилич.


title: Джокович мина по шампионски през полуфинала и ще спори за титлата с Мъри

maintext:
It took just 66 minutes for @DjokerNole to finish off Nishikori. Will his freshness be a factor when he faces #Murray on Sunday? #ATPFinals pic.twitter.com/BNzSXnqSNz — TennisTV (@TennisTV) November 19, 2016
Year-End Emirates ATP Rankings 3-10
3 Raonic (Career-High)
4 Wawrinka
5 Nishikori
6 Cilic (Career-High)
7 Monfils
8 Thiem
9 Nadal
10 Berdych — ATP Media Info (@ATPMediaInfo) November 19, 2016
Мечтаният завършек на сезона в мъжкия тенис е факт - Новак Джокович срещу Анди Мъри. Сърбинът премина на скорост през полуфиналите във финалния турнир на АТП след 6:1, 6:1 срещу Кей Нишикори.Така в неделя Джокович ще спори за титлата и първото място в световната ранглиста в Мъри. Шотландецът преодоля много трудно Милош Раонич в зрелищен мач , продължил близо четири часа.Срещу Нишикори Джокович показа отлична игра. Той имаше пълно превъзходство и спечели за 66 минути.Сръбският тенисист разчиташе много на началния си удар, докато съперникът му завърши с нисък процент както на първи, така и на втори сервис. Освен това Нишикори направи два пъти повече непредизвикани грешки (24 срещу 12).Джокович започна мача с четири поредни спечелени гейма. До края на първия сет японецът съумя единствено да избегне т.нар. "геврек" след връщане на единия пробив за 1:4.Сърбинът продължи уверено и поведе с 4:0 и във втория сет. Едва тогава Нишикори за пръв път в мача спечели сервис гейма си. Това се оказа и единственото, до което стигна в сета, след като с шестия си пробив съперникът му направи 6:1 и приключи мача.

fasttext_language: bg


title: Фетел няма да бъде наказан за ругатните по адрес на Уайтинг

maintext:
Фетел завърши четвърти, но заради наказание на Верстапен се изкачи до трета позиция, но след собствената си санкция в крайна сметка остана пети
Себастиан Фетел няма да бъде наказан за нецензурните думи, които отправи по адрес състезателния директор на Международната федерация по автомобилизъм (ФИА) Чарли Уайтинг.Пилотът на "Ферари" побесня във финалните обиколки от Гран при на Мексико, след като намиращият се пред него Макс Верстапен се защити от атаките му по непозволен начин, но Уайтинг не му нареди да пропусне Фетел.Инженерите на "черните кончета" обясниха ситуацията на четирикратния световен шампион, но това само го вбеси още повече и той каза на Уайтинг "да се ш***". След края на състезанието Фетел все пак намери Уайтинг и му се извини лично, макар че към онзи момент шефът не беше наясно за случилото се.От ФИА обявиха, че Фетел по свое желание е изпратил писма до Уайтинг и президента на ФИА Жан Тод, в които официално поднася извиненията си.


title: Агниешка Радванска отново спечели наградата за удар на годината (видео)

maintext: Световната №3 Агниешка Радванска за четвърта поредна година спечели наградата за удар на годината в класацията на Женската тенис асоциация (УТА).С 62% от гласовете на феновете полякинята не остави шансове на другите претендентки за приза - Симона Халеп, Кирстен Флипкенс и Каролине Вожняцки.Радванска грабна наградата с изпълнението си срещу румънката Моника Никулеску в мача между двете на турнира в Индиън Уелс през март.Феновете избраха нейните изпълнения и през 2013, 2014 и 2015 година.


description: По пътя на Седемте рилски езера

title: Рила планина


title: Зетят на Тръмп ще бъде ключова фигура и в Белия дом

maintext: Зетят на Доналд Тръмп, стройният и спретнат потомък на търговци на недвижими имоти – Джаред Къшнър, който се ожени за Иванка през 2009 г., вероятно ще остане влиятелен съветник на президента и след края на кампанията му, пише агенция "Ройтерс".Къшнър участваше в почти всеки аспект на кампанията му – ключови решения за работния състав, стратегията, речите и набирането на средства. Според запознат източник на агенция "Ройтерс" той е започнал да полага основите за създаването на телевизия, управлявана от тъста му, в случай че той загуби изборите.Той управлява още компанията, търгуваща с недвижими имоти, Kushner Companies и е издател на седмичника New York Observer.Макар че федералните закони забраняват на президента да назначава членове на семейството си в Белия дом, Къшнър ще остане ключова фигура, може би като неплатен съветник на държавния глава.Двамата най-висши съветници на Тръмп – Райнс Прибъс и Стивън Банън , търсят одобрението на Къшнър за идеите си, преди да ги представят на президента, твърдят източници на в. "Ню Йорк таймс".През 2006 г. журналистът и носител на "Пулицър" Даниел Голдън разкри в своя книга, че бащата на Къшнър е дарил 2.5 млн. долара на "Харвард" през 1998 г., малко преди Джаред да влезе в университета, а източници от гимназията му твърдят, че оценките и изпитните резултати на момчето не са били достатъчно високи, за да обяснят това.Завършил Харвардския университет, а по-късно – и Нюйоркския университет с диплома по право и бизнес администрация, Джаред влиза в семейния бизнес, след като баща му Чарлс бива осъден на две години затвор за укриване на данъци, опит за подкуп на свидетели и незаконни дарения за политически кампании. На 26 той урежда най-скъпата покупка на единична сграда в американската история, като купува за 1.8 млрд. 41-етажен небостъргач на "Пето авеню" в Манхатън.Преди 2015 г. семейство Къшнър са се проявявали по-скоро като привърженици на Демократическата партия, бивайки домакини на събития за набиране на средства за демократичния сенатор Кори Букър (който сега е отявлен критик на Тръмп) и за главния прокурор на Ню Йорк Ерик Шнайдерман, който обвини Trump University за измама на студенти Къшнър е ортодоксален евреин, а съпругата му Иванка също прие юдаизма преди сватбата им. Наскоро той защити съветника на Тръмп – Стивън Банън, бившият изпълнителен директор на Breitbart News, от обвинения в расизъм и антисемитизъм


title: Байко Байков: В туризма не можем да разчитаме само на геополитическата ситуация

maintext:
Фотограф: Анелия Николова
Министерството на туризма се похвали с рекорден летен сезон, а прогнозите му са, че за цялата година ще се окаже, че туристите са били повече от самите българи. Междувременно страната изпадна в политическа криза, която ще постави не един сектор в икономиката в безвремие. Това оставя ли нерешени важни въпроси за бранша, ще успее ли България да запази добрия резултат и през следващата година? По тези и други въпроси разговаряме с Байко Байков, председател на управителния съвет на Асоциацията на българските туроператори и туристически агенции.- Към момента като че ли тази ситуация не създава проблеми. Ако приемем, че тази корекция с финансирането на националната туристическа реклама (в проектобюджета 2017, който още не е одобрен на второ четене, са заложени с 30% повече пари за реклама догодина - бел. ред.) бъде гласувана в новия бюджет. Ако не бъде гласувана, това определено ще бъде проблем.- Несъмнено това е стъпка в правилната посока. Защото в момента е дефицитно финансирането на националната реклама. При този бюджет се надявам, че може да се приложат по-ефективни формати за реклама на страната.- По отношение на оперативните дейност едва ли. Не считаме, че това може да повлияе в такава степен, че да попречи на предстоящия зимен сезон и на летния след това. Това, от което хронично страда нашият туризъм, е националният маркетинг. И именно в тази посока са всички действия на браншовите организации с цел да убедят институциите с отношение по въпроса да направят съответните корекции, че да стигнем до приемливо ниво. Аз не казвам, че и с тази корекция достигаме до приемливо ниво, но това е стъпка в тази посока.- Логото ни е най-малкият проблем. Говорим за присъствие като визия на страната в популярните издания, които не са свързани с туристическия бизнес, маркетинг, насочен към професионалистите, които да припознаят страната като европейска дестинация, предлагаща качествен туристически продукт в различни сегменти, и маркетинг към крайни клиенти, които също да припознаят страната като европейска дестинация, особено в контекста на изключително големия ръст на директни линии, които бяха открити през тази есен и предстои да се разширят поне с 20 нови дестинации, които дават много възможности за българския туризъм.- Да и това е много важно за българския туризъм, защото става дума за ключови за него дестинации, откъдето идва основният поток от туристи. Говорим за Германия, Великобритания, Испания, Италия. Това неизменно води до повишаване на туристическия интерес и нашият национален маркетинг трябва да бъде адаптиран към тези възможности.- Тези, които току-що споменах. Пазарите, в които има възможност с минимални усилия да достигнем до интереса на туристите и те да имат реалната възможност да потребяват нашия туристически продукт. Трябва да допълним и балканските пазари. Да се удължат сезоните – това също трябва да бъде във фокуса на нашия маркетинг, който до момента се случва по изключение, и то основно с туристи от Турция и Румъния. Ние трябва да добавим Сърбия, Македония и Гърция, защото туристите оттам са изключително важни по отношение на потребяването на туристически услуги извън пиковите месеци, а от друга страна, те са и достатъчно многобройни.- Като цяло оценката е положителна. Сезонът е силен. Не трябва да забравяме, че това е в резултат и на геополитическата ситуация. В този смисъл ние не трябва да се уповаваме само на подобни фактори, а трябва да търсим развитие оттук нататък. След като имаме налице този туристически поток, как да го задържим, как да превърнем тези пазари в устойчиви, които генерират ръст към България, както и да се стремим към това тези пазари, на които загубихме позиции, да ги възстановим.- Този пазар все още не е възстановен за изходящия туризъм от България, въпреки че вече има конкретен интерес. Той е по-интересен от гледна точка тези туристи какво избират и накъде се насочват. Много е важно да се отбележи, че значителна част от туристите, особено тези, които пътуват в България – над 90%, се организират самостоятелно. В този смисъл те не могат да бъдат повлияни пряко от конкретен туристически маркетинг. За пътуванията извън страната може би 25-30% от туристите ползват услугите на туроператори и това най-често е насочено към пътувания в съседните страни. В този смисъл българите, които през последните години са пътували за Турция за почивка или екскурзия, в по-голямата си част сами организират програмата си и тяхното решение е по-скоро повлияно от фактори, свързани с репутация на самата дестинация, и на второ място с препоръки на близки и приятели. Така националната политика има значение за вътрешния туризъм, но тя като че ли остава на втори план, защото повечето от туристите не избраха за своята почивка курорти в страната.- Отношенията между Русия и Турция засягат изходящия туризъм от Турция, от която през последните години видяхме голям ръст тук. А на руския пазар решенията са под влияние на колебанията на руската валута, които имат пряко отношение към покупателната възможност на руските туристи. В този смисъл не очакваме ръст от Русия. Ще се радваме да задържим ситуацията такава, каквато е. Основният ръст ще бъде от европейските пазари, от Германия, от Великобритания, да се надяваме и от балканските страни - Сърбия, Македония, Гърция, да развият още повече този пазар. Така че очакваме силен зимен сезон.


title: Плувната федерация обеща да няма зеленясали басейни на игрите в Токио

maintext:
Водните съоръжения в Токио няма да имат проблемите на Рио 2016, обявиха от FINA
Плувният комплекс за олимпийските игри в Токио през 2020 г. няма да има проблемите на Рио 2016, гарантира президентът на Международната федерация по плувни спортове (FINA) Хулио Сезар Мальоне.Плувните съоръжения за първата южноамериканска олимпиада бяха построение с огромни закъснения.По време на игрите водата на басейна за скокове зеленяса и трябваше да бъде затворен за известно време, а водата в съседния басейн за водна топка също започна да придобива необичаен отенък.За капак мнозина състезатели се оплакаха, че се е появила много неприятна миризма. Ватерполистите пък имаха оплаквания, че ги болят очите от голямото количество хлор, което организаторите изливат, за да спрат зеленясването на басейна за водна топка."Посетих мястото, където започва строежа на новия олимпийски комплекс в Токио. Съоръжението ще покрие всички изисквания за един перфектен шампионат, защото условията на последната олимпиадата изобщо не бяха такива. Сигурен съм, че този път всичко ще бъде наред", каза Мальоне.Новият олимпийски комплекс се строи в близост до съществуващия Национален плуван център "Цунами". Очаква се съоръжението да бъде с капацитет между 15 и 20 хиляди седящи места.


description: ЦСКА спечели с 2:0 срещу "Хоризонт' и след успеха си с 1:0 срещу "Царско село" преди това спечели блиц турнира, в който срещите бяха от по 45 минути.

title: Галчев игра за ЦСКА в контрола, вратар на червените се контузи

maintext:
[LAP.bg]
Капитанът на ЦСКА Борис Галчев игра за червените в мини мача с "Хоризонт". Отборът му спечели с 2:0 и след успеха си с 1:0 срещу "Царско село" преди това спечели блиц турнира, в който срещите бяха от по 45 минути.В първия двубой ЦСКА стигна до успеха срещу домакина. Решаващ се оказа голът на Рубен Пинто след хубав удар от разстояние в 21-ата минута.В 30-ата вратарят на ЦСКА Анатоли Господинов пострада след сблъсък с противников играч. Той веднага беше откаран в "Пирогов", където е установено, че има комоцио и счупен зъб.Червените победиха и във втория мач. Двата гола вкара Милчо Ангелов, като и в двата случая Галчев имаше съществена роля. в 19-ата минута Ангелов засече с глава центриране от фаул на Галчев. В 33-ата след разбъркване в наказателното нападателят беше най-съобразителен и успя да прати топката за втори път във вратата.Галчев не е играл в официален мач за ЦСКА около два месеца, след като беше изваден от първия отбор заради противоречие със собственика Гриша Ганчев В първия мач от турнира "Хоризонт" се наложи с 1:0 срещу "Царско село".


description: През 2010 г. британеца Джеймс Боуен се превърна от бездомен музикант в знаменитост с биографията за приятелството си с Боб - улична котка, която го спасява от наркотичната зависимост и мизерията.

title: Филмът за уличния котарак Боб получи кралска премиера в Лондон

maintext:
Мидълтън заедно с котката Боб и Джеймс Боуен
Незразделните Боб и Джеймс
Кейт Мидълтън е присъствала на
Безстопанственият котарак Боб, който помогна на уличен музикант да се излекува от наркотичната си зависимост и стана суперзвезда благодарение на неговата биографична книга, бе почетен и от британското кралско семейство. Херцогинята на Кеймбридж Катрин уважи снощи премиерата на филм по историята на Боб и неговия стопанин, за да насочи вниманието към съдбата на бездомните и наркозависимите.През 2010 г. британецът Джеймс Боуен се превърна от полубездомен музикант в знаменитост с биографията за приятелството си с Боб - улична котка, която спасява и която впоследствие се присламчва към него в патилата и концертите му по улиците на Лондон. Двамата се превръщат в нещо като местни забележителности и дружбата мотивира Джеймс да завърши метадоновата си програма. И до днес те "свирят" и се появяват навсякъде заедно, като изключително интелигентният и спокоен Боб се вози на гърба на своя стопанин.Филмът е базиран на на едноименната книга с няколко доизмислени "човешки" сюжета. Продукцията е режисирана от Роджър Спотисууд, известен с филма аз британския таен агент Джеймс Бонд - "Винаги ще има утре" от 1997 г., Ролята на Джеймс Боуен е поверена на актьора Люк Тредуей, а котарака е изигран от няколко различни животни, но в някои от "по-сложните" сцени Боб, който е известен с триковете си и почти човешки реакции, играе самия себе си.премиерата в лондонския театър "Кързон" в качеството си на патрон на инициатива за събиране на средства в помощ на хора, които се борят със зависимости."Уличният котарак Боб" излиза по кината във Великобритания и Ирландия днес, а премиерата му в България ще бъде на 13 януари 2017 г.


description: Ема Морано, най-възрастната жена в света, отпразнува 117 години.

title: Снимка на деня: Последната рожденичка от 1899 година

maintext:
1/3 снимки в галерията Eма Морано - най-възрастният човек в света и смятан за последната личност, чиято рождена година е през 1800-те, отпразнува 117-ия си рожден ден днес в италианския град Вербания на брега на Лаго Маджоре.
Морано е родена на 29 ноември 1899 г. - четири години преди братята Райт да вдигнат във въздуха първия самолет, живяла е в три столетия и по времето на 90 италиански правителства, отбелязва "Ройтерс".


description: Седем късометражни филма представят седем утвърдени чуждестранни артисти от Перу, Япония, Холандия, Пакистан, Англия, Гърция и Русия, всички те избрали да живеят и творят в София.

title: Видео: За японката Рин Ямамура и избора й да твори в България

maintext:
[Мулти-култи]
Преди 15 години Рин Ямамура пристига в София чак от Япония, за да учи куклена сценография в НАТФИЗ. Решава да остане в България и с днешна дата е автор е на сценографиите и куклите на някои от най-добрите постановки на театралната ни сцена, печели престижната награда ИКАР за "Цар Шушомига", художник е на филмови продукции, дизайнер, автор на автентичната книжка с рисунки " Азбука на любовта ", майка на малката Хика. На първия си учебен ден дъщеричката й отива на училище с българска народна носия. Домът им е царство на приказките, изпълнено с причудливи предмети и много, много изкуство.Тази история виждаме в един от седем късометражни филма, представящи седем утвърдени чуждестранни артисти от Перу, Япония, Холандия, Пакистан, Англия, Гърция и Русия, всички те избрали да живеят и творят в София.Идеята и реализацията на филмовия проект е на " 7 ЛЪЧА " и "Мулти-култи колектив" Режисьор на видеата е Николай Василев . Филмите разказват за живота и креативния процес на музикант, сценограф, режисьор, художник, актьор, дигитален артист, танцьор, за връзката им със София и за това как градът ги вдъхновява да се развиват професионално.Проектът цели да покаже София, нейната богата културна динамика и творческа енергия през очите на тези, които не са родени в нея, а сами са избрали да творят тук, а от друга, дава видимост на успешната артистична и социална интеграция на хора от целия свят.Общото позитивно послание на видеата е, че животът заедно с чужденците е възможен и обменът между културите стимулира развитието на обществото и на съвременното качествено изкуство, разказва Бистра Иванова от "Мулти-култи колектив".


description: Министърът на спорта в оставка Красен Кралев, който беше гост на събранието, изтъкна, че в началото на мандата си бил предупреден, че може да очаква проблеми в работата си с Раева.

title: Илиана Раева получи похвали от Кралев и нов мандат начело на федерацията

maintext:
Илиана Раева получи нов четиригодишен мандат
[LAP.bg]
"Нямаше как да пропусна този форум. Когато започнах работа в министерството, специално бях предупреден, че с госпожа Илиана Раева може да имам проблеми. Оказа се точно обратното. С българска федерация по художествена гимнастика и лично с нейния президент работихме най-лесно. Сигурно е така, защото с хора, които работят с хъс и желание и си вършат работата по най-добрия начин, няма как да има проблеми", заяви Кралев.
Раева отговори на зададения тон. Тя посочи, че винаги, когато е имала нужда от подкрепа и помощ, е срещала пълното разбиране от цялото министерство на младежта и спорта и лично от Кралев.
Председателят на федерацията получава нов четиригодишен мандат. В него предстои организирането на световното първенство през 2018 г. в България.
Илиана Раева беше преизбрана за президент на Българската федерация по художествена гимнастика (БФХГ). На отчетно-изборното събрание тя получи одобрението на всичките 43 гласували представители на клубове.Освен това получи и похвали от министъра на спорта в оставка Красен Кралев, който беше гост на събранието. Той изтъкна, че в началото на мандата си бил предупреден, че може да очаква проблеми в работата си с Раева.В изминалия ѝ мандат ансамбълът стана световен шампион и спечели бронзовите медали от олимпийските игри в Рио де Жанейро.


title: Повечето шофьори са против карането след пиене, но една трета го правят, сочи проучване

maintext:
Фотограф: Юлия Лазарова
Една от най-често срещаните причини за катастрофи е употребата на алкохол от шофьорите, сочат данните на полицията.
Според информация на отдел "Пътна полиция" към Главна дирекция "Национална полиция" само до края октомври през 2016 г. в страната са установени 14 762 водачи, шофиращи автомобила си под въздействието на алкохол, като при близо половината от тях употребеното количество е над 1.2 промила. Това са почти 10% повече от нарушенията за цялата 2015 г.
"Алкохолът е лош шофьор".
Проведеното през тази година
национално представително проучване за навиците и нагласите на българските шофьори, осъществено от Gemius, показва, че около 77% от българите категорично се обявяват срещу шофирането след употреба на алкохол, но една трета (32%) от шофьорите са били зад волана след консумацията му.
Основната причина, която 64% от респондентите изтъкват за това, е, че по тяхна преценка алкохолът, който са изпили, е под допустимото количество. Следващата най-популярна причина е липсата на алтернативен превоз, с който да се приберат след консумацията на алкохолни напитки (20%).
Основен фокус тазгодишната кампания "Алкохолът е лош шофьор" поставя върху отношението на околните към водачите, които се качват в колата след употреба на алкохол. Близо 80% от българите приемат шофирането в нетрезво състояние за недопустимо, но въпреки това
повечето участници в
проучването биха запазили известен неутралитет, ако техен познат иска да кара, след като е консумирал алкохол.
Около 24.2% твърдят, че биха направили всичко възможно да спрат шофьора, като по-голямата част от хората заявяват, че избягват да се намесват в личния му избор. Точно 60% от анкетираните обаче са твърдо убедени, че е необходимо да се въведе наказание за пътник в кола, управлявана от шофьор, употребил алкохол.
Около една трета (30.4%) от участниците в проучването смятат, че най-голямо влияние върху шофирането в нетрезво състояние може да окаже размерът на санкциите. На второ място анкетираните посочват страха за живота им и живота на околните – 23.4%. В същото време 45.9% смятат, че липсата на строг контрол е основната причина за шофиране в нетрезво състояние, а почти 18% мислят, че причината е в корупцията.
Голяма част от анкетираните - 18.7%, смятат, че нищо не може да окаже влияние върху шофьорите да не карат след употреба на алкохол.
Данните са цитирани от производителя на бира "Каменица", който и тази година провежда кампания


description: В часовете след като Доналд Тръмп спечели битката за президентския пост в САЩ, поддръжници на турския президент Реджеп Тайип Ердоган триумфално влязоха в социалните медии, приветствайки избора на мъжа, който заплаши, че ще забрани на мюсюлманите да влизат в Съединените щати, разказва "Ройтерс".

title: Турция съзира промяна в отношенията със САЩ при Тръмп

maintext:
Тръмп, милиардер в недвижима собственост, и Ердоган, син на беден морски капитан, са от различни светове, но техният стил на лидерство поразяващо си прилича.
Фотограф: Handout
Турците са ядосани от нежеланието на администрацията на Обама да екстрадира посочения за организатор на опита за преврат Фетхуллах Гюлен (на снимката).
В часовете след като Доналд Тръмп спечели битката за президентския пост в САЩ , поддръжници на турския президент Реджеп Тайип Ердоган триумфално влязоха в социалните медии, приветствайки избора на мъжа, който заплаши, че ще забрани на мюсюлманите да влизат в Съединените щати, разказва "Ройтерс".На пръв поглед Тръмп изглеждаше малко вероятен герой за милиони турци, които подкрепят ислямистката Партия на справедливостта и развитието (ПСР), основана от Ердоган в преобладаващо мюсюлманската страна. В неговата победа мнозина турци видяха удар по управляващата върхушка във Вашингтон, за която казват, че е предала Турция като съюзник и е работила срещу нейните интереси.Антиамериканските настроения в Турция, съюзник на НАТО, важен за водената от САЩ борба срещу "Ислямска държава" в съседна Сирия и Ирак, се засилиха рязко след проваления опит за преврат през юли . Ердоган и правителството винят за неуспелия преврат Фетхуллах Гюлен, ислямски проповедник, който живее в самоналожена изолация в Пенсилвания от 1999 г.Поддръжниците на правителството са разгневени от това, което според тях е нежелание от страна на САЩ да екстрадират Гюлен , който отрича да е замесен в заговора, както и от западните критики срещу саморазправата с предполагаемите му последователи.Не можем да скрием разочарованията, които изпитахме по време на мандата на Барак Обама, заяви високопоставен член на ПСР, който пожела анонимност, тъй като Ердоган, който определя тона на турската политика, досега не е коментирал много темата, освен да поздрави Тръмп.Предизборните коментари на Тръмп за мюсюлманите ни разочароваха, но те ще бъдат сведени до контекста на кампанията. Реалната политика е различна. Аз мисля, че ще има много по-добър диалог между нашия президент и Тръмп, отколкото с предишната администрация, заяви служителят.Но Ердоган, както и други лидери в региона, ще бъде оставен в неизвестност от републиканския президент, който все още трябва да направи ясна политиката си в Близкия изток.Много турци са разгневени също от американската подкрепа за кюрдските милиции, които се сражават с "Ислямска държава" в Сирия, виждайки в тях продължение на бойците от Кюрдската работническа партия, които водят кървава тридесетгодишна борба в Турция.Политиката на Тръмп по този въпрос е неясна. Той намекна обаче, че негов приоритет в многостранния сирийски конфликт ще бъде борбата с "Ислямска държава", а не да застави президента Башар Асад да напусне властта, нещо, което Анкара отдавна желае.Това може не само да го постави в конфликт с Ердоган, но също така да помогне да бъде променен курсът на сирийската гражданска война в полза на Асад и неговите съюзници.В коридорите на властта в Анкара малцина очакваха победата на Тръмп. В победата му обаче високопоставени служители съзират възможност да дадат отново тласък на един съюз, който бе разклатен по време на мандата на Барак Обама, с когото Ердоган имаше все по-проблематични отношения.Тръмп, милиардер в недвижима собственост , и Ердоган, син на беден морски капитан, са от различни светове, но техният стил на лидерство поразяващо си прилича - и двамата са популисти, които контролират преданите си последователи, но са дълбоко поляризиращи и не се страхуват да говорят каквото мислят.Има голям шанс за добра химия между двамата лидери, дори и да е малко вероятно те винаги да бъдат на едно мнение. Берлускони бе отчасти от този тип, заяви заяви друг високопоставен турски служител, имайки предвид бившия италиански премиер, който поддържаше близки отношения с Ердоган.След победата на Тръмп Хилял Каплан, известна журналистка от проправителствения вестник "Сабах", който е управляван от брата на зетя на Ердоган, написа в Туитър: "Радваме се, че американският естаблишмънт се пука"."Турция е една от онези страни, които отхвърлят контролиращата ръка на Америка по цялото земно кълбо", заяви по-късно тя пред "Ройтерс". Избирането на Тръмп е удар по това международно статукво. Но дълбоките раазличия вероятно ще останат. Вероятно няма да има бърз напредък по въпроса за Гюлен, което би отстранило важна пречка за подобряването на турско-американските отношения.Турският премиер Бинали Йълдъръм вече призова Тръмп да екстрадира проповедника, но това в крайна сметка ще бъде въпрос за американската съдебна система, а не за президента, и процесът на вземане на юридическо решение може да отнеме години. Разногласията около Сирия също може да подложат отношенията на изпитание.Тръмп оспори решението да бъдат подкрепяни бунтовниците, които се сражават с Асад, и намекна за сътрудничество с Русия, най-могъщия военен съюзник на сирийския лидер срещу "Ислямска държава". И докато Хилъри Клинтън, кандидатката за президент на демократите, разбуни турския гняв по време на кампанията, като предложи да въоръжи кюрдските милиции, сражаващи се с джихадистите, Тръмп не отхвърли изрично такава стъпка."Ще станем свидетели на период на меден месец, който да ознаменува края на периода Обама, по време на който отношенията доста се настървиха", заяви Синан Юлген, бивш турски дипломат и анализатор в Карнеги Европа за турско-американските отношения. Вървейки напред обаче вероятно ще срещнем точки на разминаване, добави той.Политиката на Тръмп със сигурност ще узакони режима в Сирия, приятелските към режима сили, както и Русия - обратното на това, което Турция се опитва да направи от 2011 г. по отношение смяната на режима и подкрепата на опозицията, каза той.Подкрепата на Тръмп за Израел също ще тревожи Анкара, голям поддръжник на палестинците и донор на управляваната от Хамас Ивица Газа.По време на кампанията Тръмп спечели подкрепа в Израел с обещанието, че Вашингтон ще признае Ерусалим за столица на Израел. Палестинците искат Източен Ерусалим, превзет от Израел през 1967 г., за столица на държавата, която те целят да създадат до Израел на Западния бряг и Ивицата Газа.Заплахата на Тръмп да изостави съюзниците си от НАТО в Европа, ако те не харчат достатъчно за отбрана, и неговите аргументи срещу международните търговски споразумения от типа, от който Турция би имала полза, също са причина за загриженост в Анкара.Но докато светът чака да види как Тръмп ще оформи външната си политика, официална Анкара остава предпазливо оптимистична. Като цяло турските правителства са по-спокойни с републиканските администрации в САЩ, отколкото с демократите, заяви Халил Каравели, главен редактор на политическия журнал "The Turkey Analyst". Една нова администрация е една цяла нова игра с топка, добави той. Президентството на Тръмп представлява, от турска перспектива, шанс за ново начало. (БТА)


title: Германия и Дания повикаха посланиците на Турция заради арестите на кюрдски политици

maintext:
Полицията в Анкара използва сълзотворен газ, за да разпръсне протестиращи срещу арестите.
Датският външен министър Кристиан Йенсен съобщи, че е повикал турския посланик, за да изрази пред негo "дълбоките си безпокойства" заради арестите през нощта на 11 членове на опозиционната Народна демократична партия (HDP) в Турция, предаде агенция ДПА, цитирана от БТА.Германското външно министерство също повика турския посланик в Германия във връзка с "допълнителното драматично влошаване на ситуацията" в страната, където след опита за преврат през юли бяха арестувани около 35 хиляди души."Арестите тази нощ на политици и депутати от кюрдската HDP представляват допълнително драматично влошаване на ситуацията в очите на външния министър", каза говорителката на министерството в Берлин Завсан Шебли.Тя добави, че Анкара има право да отвърне на извършения неуспешен опит за преврат и да се бори срещу тероризма. "Но това не може да бъде оправдание за заглушаването и дори за изпращането в затвора на политическата опозиция," подчерта тя.Правителството на Германия подчерта, че Турция трябва да осигури справедлив процес. "Насърчаваме турското правителство да осигури честен процес на арестувания председател на HDP и на другите арестувани лидери на тази партия, както и на всички останали хора, арестувани в страната", заяви на пресконференция Щефен Зайберт на пресконференция в Берлин.Швеция също реагира на арестите, които външният министър Маргот Валстрьом нарече "много тревожни". Тя добави, че те са "част от дълъг период на мерки, насочени срещу представители на HDP".Членовете на Европейския съюз трябва да "заемат единна позиция, за да осигурят спазването на човешките права и върховенството на закона в Турция", изтъкна тя.Сблъсъци възникнаха днес между турската полиция и демонстранти, които излязоха на улиците на четири големи градове на страната, за да протестират срещу арестите, съобщи "Асошиейтед прес", цитирана от БТА. Полицията за борба с безредиците използва сълзотворен газ и водни струи, за да разпръсне стотици хора, демонстриращи в Истанбул, Анкара, Измир и Анталия.Държавната Анадолска агенция и други медии съобщиха, че 10 души са били задържани в Анкара, а други седем в истанбулските квартали Есенюрт и Кадъкьой.


description: Цветков, или Alphadesigner, е автор на изключително популярната книга Atlass of Prejudice ("Атлас на предразсъдъците"), която хвърля хумористичен поглед към света от различните му гледни точки и иронизира предразсъдъците.

title: Снимка на деня: Светът според Тръмп (и Янко Цветков)

maintext:
1/1 снимки в галерията "Не вярвах, че ще го доживеем! Съболезнования!" Това пише българският графичен дизайнер и илюстратор Янко Цветков под своята карта "Светът според Доналд Тръмп" (The World According to Trump), която се радва на нова популярност след вчерашната внезапна победа на бизнесмена на президентските избори в САЩ.
Цветков, или Alphadesigner, е автор на изключително популярния Atlass of Prejudice ("Атлас на предразсъдъците"), която хвърля хумористичен поглед към света от различните му гледни точки и иронизира предразсъдъците. "Светът според Тръмп" е рисувана през декември 2015 г., скоро след като Доналд Тръмп обяви, че като президент ще наложи забрана на мюсюлманите да влизат в САЩ, а мексиканците нарече "изнасилвачи".
Повече за Цветков и картите му може да прочетете тук.
Илюстрация: Янко Цветков [atlasofprejudice.com]


title: Дел Потро: Счупих пръст в края на мача, но това нямаше значение

maintext:
Аржентинците донесоха първа титла на страната си от купа "Дейвис"
Един от големите герои на Аржентина във финала за купа "Дейвис" - Хуан Мартин дел Потро, разкри, че в последния сет на епичния си сблъсък с Марин Чилич е играл със счупено кутре на едната ръка.38-ият в световната схема постигна пълен обрат срещу звездата на Хърватия и се наложи с 6:7 (4), 2:6, 7:5, 6:4, 6:3 след почти пет часа игра.По този начин той изравни резултата в двубоя на 2:2 и сложи начало на обрата, който Федерико Делбонис довърши с успех срещу Иво Карлович."Двубоят бе изцяло в ръцете на Чилич, защото не можех да играя на бекхенд. В третия сет мачът започна да се обръща и той показа признаци на умора. Започнах да играя по-добре и по-разнообразно. Нашата публика доста ме подкрепяше и аз го чувствах. Това ми помогна да съм по-спокоен и се усетих готов да използвам шансовете си", заяви след мача Дел Потро."През цялото време бях позитивен. Емоционално това бе един от най-важните мачове в живота ми. Ще го помня вечно. Марадона? Дадох му ракетата си след двубоя", каза още първата ракета на аржентинците."Счупих кутрето си. Това обаче нямаше никакво значение. Всичко опираше до победата. Това е финал за купа "Дейвис", завърши Дел Потро."Това е нещо прекрасно. Опитах се да съм фокусиран и да правя това, което трябва. Това е един невероятен момент за цяла Аржентина", каза Делбонис.Капитанът на южноамериканците Даниел Орсанич пък едва сдържа емоциите си и със сълзи на очи призна, че това е най-великият момент в кариерата му."Опитвахме се да спечелим титлата от толкова дълго време и я заслужавахме. Това е най-великият момент в кариерата ми. Това, което направи Дел Потро, беше изумително. С гордост се бори за родината и показа колко добър тенисист е. Неговото постижение се доближава до невъзможното. Федерико изигра перфектен мач след това", каза Орсанич.


title: Зидан пое отговорност за отпускането срещу "Легия"

maintext:
Треньорът на "Реал" заяви, че трябва да се направи задълбочен анализ на случилото се
Треньорът на "Реал" (Мадрид) пое отговорност за пропуснатата възможност за победа срещу "Легия" в Шампионската лига. Белите поведоха с 2:0 до 35-ата минута, но мачът във Варшава завърши 3:3 "Не случи това, което очаквахме. Беше ни доста трудно, а това не ни се случва често. Отпуснахме се, след като вкарахме два гола", каза Зидан.Според него това е причината да се получават изненади. "Резултатът е логичен, въпреки че "Легия" влезе в мача едва след 25-ата минута. Усложнихме си двубоя и аз съм виновен за това."Френският специалист смята, че е необходимо да се направи задълбочен анализ на играта и представянето на футболистите. "Трябва да бъдем търпеливи и да работим задружно в бъдеще. Имаме шансове да завършим на първото място в групата и ще използваме това", добави Зидан.Това е първият случай, откакто той е начело на "Реал", в който отборът допуска три гола.Мадридчани са втори в групата си с осем точки. Те изостават с две от "Борусия" (Дортмунд) два кръга преди края, като предстои и мач помежду им.


title: Повечето американци вярват, че все пак Тръмп ще се окаже добър президент

maintext:
Две седмици след изборите в САЩ повечето американци смятат, че в крайна сметка Доналд Тръмп ще свърши добра работа като президент, въпреки че засега не одобряват начина, по който върви подготовката за смяна на властта във Вашингтон.
Това сочи проучване на CNN/ORC, според което 53% от анкетираните вярват, че победителят от 8 ноември ще свърши "много добра" или "общо взето, добра" работа като държавен глава. 40% казват, че имат много силно доверие в това Тръмп да се справи с икономиката - дял, който надхвърля същия показател за Барак Обама, Джордж Уокър Буш, Бил Клинтън или Роналд Рейгън в седмиците преди да влязат в Белия дом. В същото време 34% се съмняват в това, докато при Буш тази група бе 27%, а при Обама - 19%.
Убедеността на анкетираните идва от обещанията на Тръмп с какво ще се заеме в първите 100 дни. Почти три четвърти смятат, че той вероятно ще отмени или замени плана за по-достъпно здравеопазване, известен като Obamacare. Две трети вярват, че новата администрация ще предоговори условията в NAFTA - споразумението за свободна търговия между САЩ, Мексико и Канада от 1994 г.
За 63% икономиката ще бъде в по-добро състояние в края на 2017 г. - подобен оптимизъм не е имало от септември 2012 г. насам.
Крехко мнозинство (51%) се надява Тръмп да реализира обещанието си "да източи блатото" на корупцията във Вашингтон. За 50% е вероятно той да разгроми "Ислямска държава", а 48% се надяват да бъде построена стена по границата с Мексико.
Като цяло американците масово (66%) очакват Тръмп да донесе промяна, но 43% казват, че тя ще е за доброто на страната.
При победата на Обама в изборите през ноември 2008 г. почти две трети (63%) са вярвали, че той идва за доброто на Америка. Тогава 49% от изгубилите изборите републиканци също смятаха, че Обама ще донесе подобрение. Сега едва 22% от демократите допускат подобно нещо за Тръмп.
Допитването на CNN/ORC е проведено на 17-20 ноември по телефона сред 1003 пълнолетни американци с граница на грешката от плюс/минус 3%.


title: Икономика на бежанците и нейната употреба

maintext:
Протест в София срещу приемането на бежанци, проведен на 7 октомври.
Фотограф: Георги Кожухаров
между групите бежанци има собствени междуособици по религиозни и етнически причини;
гетоизацията е глупава политика и не може да доведе до намаляване на напреженията;
сблъсъците между групи бежанци са породени от неизбежно разминаване на очаквания и реалност;
резултатът от сблъсъците е около 100 пъти по-незначителен от телесните повреди, които едни български граждани са нанесли на други такива през 2015 г., ако се съди по статистиката на осъдените за нанасяне на такива повреди.
Текстът е от Седмичния бюлетин на Института за пазарна икономика. Броят на бежанците се увеличавал, срещу нелегалните трябвало да се употребява огнестрелно оръжие ("като към нашественици"), те били скрити, но организирани терористи. И още: да се връщали там, откъдето са тръгнали, да се възстановяла по този повод задължителната военна повинност, да се внимава с "Турция", защото щяла да ги използва за изнудване на "Европа" и "България". И още "води се политика на изгонване на българските граждани и заместването им с бежанци от арабските страни". И ощеЧовек, без да иска, чува тези послания, дори ако не се интересува от кандидат-президентската кампания.От 1993 г. до септември т.г. броят на лицата, потърсили закрила в България, е малко под 63 000 [i] . Техният брой се увеличава четири пъти от 2012 към 2013 г. и от тази до миналата година нараства три пъти, от 7 100 на 20 400 души. През 2016 г. броят на потърсилите закрила спада с 30%, а предоставянето на бежански и хуманитарен статут на практика спира. Бежанският статут през 2016 г. бива ограничен повече от дванадесет пъти (от 4 700 на 400), а хуманитарният – около два и половина пъти – от 890 на 362 души.От 2000 г. досега бежанците в България са около 11 хиляди. Казвам "около" за ориентация – никой не може да докаже, че тези хора са останали в България. Но дори и да са останали в България, те са 0,2% от населението за 2015 г., около 23% от новородените граждани на страната и 9% от пренеслите се в отвъдното.Тази група, дори и в пълен състав, не може нито замести отиващите си от този свят сънародници, нито да измести прираста на населението – колкото и скромен да изглежда той днес. Да не говорим за какъвто и значим "коефициент на заместване" – притокът на бежанци за шестнадесет години е много по-малък от напусналите страната 29 500 души само за 2015 г.България е страната в ЕС с най-голям процент мюсюлманско население – 13%. Това положение ще се промени, ако Албания, Македония и Босна и Херцеговина станат някога членове на ЕС (и ако емигрантската вълна запази интензитета си към страни като Франция или Германия например). Друга страна с 13% мюсюлманско население е Руската федерация – след анексията на Крим, но най-вече поради броя на собствените мюсюлмани и емигрантите от централна Азия.За разлика от Русия, у нас правителството не води война с нито един от регионите с турско или помашко население, не го използва за решаване на вътрешнополитически проблеми като убийство на опозиционери и страната не е жертва на ислямски по произход тероризъм. Последното е важно, защото жертвите на този тероризъм в Европа са 280 пъти по-малко отколкото в мюсюлманските страни. Т.е. въпреки съществения брой хора, изповядващи ислям, България, подобно на другите балкански страни, не е засега цел на терористи.Това е ясно дори при елементарен преглед на статистиката на Global Terrorism Database на Мерилендския университет. Последният случай от юли 2012 г. е спрямо израелски туристи. А на страната принадлежи дългогодишният рекорд по жертви на терористичен акт – този от 16 април 1925 г., който и досега е ненадминат по политически последици.Както стана дума, в действителност хората с бежански статус не са 11 хиляди, какъвто е списъчният им състав.Почти за никой (освен за хората с роднини) България не крайна цел на пътуването. Най-вероятният реален брой останали в България бежанци е между 6,5 и 7 хиляди. Една трета от тях са деца. Интересно е някой да обясни как срещу деца се употребяват огнестрелно оръжие и изобщо се предприемат някакви радикални мерки.Напрежението в някои места за настаняване показва, че:В антропология е известно едно наблюдение, наречено "закономерност на Мийд": струпването на скучаещи мъже без работа винаги създава обществени проблеми. То е вярно и за бежанските гета, и за циганските квартали, и за футболните запалянковци."Заплахата" от бежанците се състоя не в това, че те са много, а в това, че те са малко, а онези от тях, които могат да бъдат оценени като риск от тероризъм, са просто единици. Иначе казано основната заплаха може да дойде от неспособността службите по поддържане на ред и оценка на рисковете да си вършат работата.Обстоятелството, че няма терористични актове въпреки седемкратното увеличение на заявленията за бежански статут от 2012 към 2013 г. и трикратното такова увеличение от 2013 към 2015 г. показва, че въпросните служби се справят с работата си.Ако списъчни 11 хиляди бежанци са разпръснати по селата, те не биха били изобщо забелязани. Бежанците са градски феномен. Събрани на едно място винаги са изкушение за някой ксенофоб или популист да се яви с камера или да свика агитка, за да "документира" напрежението. В крайна сметка заплахата от ксенофоби и популисти е по-голяма от броя на бежанците, какъвто и да е той в момента.Някои знаменателни събития и факти не намират обяснение без да се обърнем към икономиката на проблема. Шейсетима мъже не могат да изминат пеша 60-70 километра към вътрешността на страната, без да бъдат водени от хора, които са в координация с органите на реда. Оградата по границата не се руши, но се преминава. Включително от големи семейства с малки деца, дори пеленачета. Или някой ги води, или – за по възрастните – има начин да се прехвърлят през нея. Разходът, казват, е за няколко дюшека, които се прехвърлят през бодливата тел.Отделно е разходът за водачите. Вероятно по около 100 евро на бежанец, независимо от възрастта. За около 60 души, възнаграждението е около 12 млн. лв. за четири години.Но това не е всичко. За да посрещнат този разход и други бежанците тръгват с някакъв запас от средства. Неизвестно е да са правени изследвания за техния обем. Но аз съм правил подобно изследване за бежанците по време на Косовската криза от 1999 г. [ii] Тогава се оказа, че самофинансирането на бежанците е около 70% от бюджетните разходи на страната домакин (ако в сметката се включат абсолютно всички разходи по веригата на проверката, приемането и обслужването на кандидатите за бежански или хуманитарен статус, независимо от това дали той им се предоставя).По аналогия може да се предполага, че от 2013 г. досега бежанците са внесли в България поне 300 млн. лв.За страната тези пари са пренебрежимо малко. Но не е така за гидовете, за хората, които търгуват с тях или им предоставят някакви услуги, за населените места, където има бежанци или чакащи статут. От 2014 г. редовно през някой-друг месец се разхождам в района на "Лъвов мост" в София. Наистина е възможна тревога, породена от споменатата закономерност на Мийд. Но същата тревога предизвикват от години, дори отпреди бежанската криза, струпванията на скинхед и черноризци по централните улици на града, когато някоя патриотична политическа партия организира шествие.При по-внимателно вглеждане се разбира, че някой продава нещо, което иначе би изхвърлил – от джапанки, бельо и стари дрехи, през почти продънени тенджери и до временна работа на по-яките младежи и мъже и други услуги, които те са готови да платят. Business as usual.Част от икономиката на бежанците е и отчитането на тяхната бройка. Колкото по-голяма е тя, толкова повече биха били средствата за "справянето с проблема". Изглежда напълно рационално този проблем да се раздува.Докато обслужването на бежанците е нормален бизнес, независимо дали се използват бюджетни средства или средства на самите бежанци, използването на проблема, породен от тях, за нетипични бизнес цели е най-малкото аморално.Статистиката показва, че бежанците намаляват и че държавните органи се справят относително добре с крайните рискове за сигурността, колкото и те да изглеждат малко вероятни.През 2015 г. 35 души са осъдени за трафик на хора, а притокът е над 20 000. Това показва, че бизнесът с водачеството през граница и вътре в страната не е много рисков, а приходът от него – ако са верни горните предположения – е все пак 2 млн. евро. Част от тази сума отива за смазване на системата.Очевидно е още, че проблемът не може да бъде решен нито с употреба на огнестрелно оръжие, нито има нужда от опълчение на будни ксенофоби, нито с въвеждане на задължителна военна повинност, нито с пропаганда на методи, употребявани от властите в съвременна Русия.Всъщност отстояването на такива "решения" е най-големият политически риск на България през 2016 г. [i] Всички данни за България за от Държавната агенция за бежанците. [ii] Виж: Стопанското влияние на бежанците за страната домакин: България. София, ИПИ, 1999, достъпно на: http://ime.bg/pdf_docs/papers/ref%20-short-bg.pdf


title: "Арсенал" и чилийската федерация влязоха в конфликт заради Санчес

maintext:
Нападателят се превърна в ябълка на раздора
"Арсенал" и Чилийската футболна федерация влязоха в конфликт заради Алексис Санчес.Нападателят получи контузия в прасеца по време на тренировка с националния си отбор във вторник и със сигурност ще пропусне световната квалификация срещу Колумбия в петък.Клубният му отбор веднага пожела Санчес да се върне в Лондон, за да бъде прегледан от лекарите на тима и да бъде лекуван според тяхната преценка.Чили обаче категорично отказва да пусне звездата си с надеждата, че той ще успее да се възстанови навреме за следващия двубой срещу Уругвай. Докторите в националния тим твърдят, че травмата му не е сериозна."Арсенал" в никакъв случай не желае да се рискува, и затова ще поиска официално Санчес да не играе срещу Уругвай. Лондончани имат основателна причина за това, тъй като следващата събота им предстои дерби с "Манчестър юнайтед".


description: "Искам да ви кажа, че шкембе чорбата не изчезна, както всички твърдяха от влизането ни (в ЕС, бел, ред.) че нямаме намерение да изправяме краставиците и не сме забранили ракията. Ако обаче цялата комуникация за ЕС мине през ракия, шкембе чорба и краставици – не е добре." Меглена Кунева, вицепремиер по европейските политики

title: Цитат на деня: Ако комуникацията за ЕС минава през ракия, шкембе чорба и краставици - не е добре

maintext:
Фотограф: Анелия Николова
"Искам да ви кажа, че шкембе чорбата не изчезна, както всички твърдяха от влизането ни (в ЕС, бел, ред.) че нямаме намерение да изправяме краставиците и не сме забранили ракията. Ако обаче цялата комуникация за ЕС мине през ракия, шкембе чорба и краставици – не е добре."Това каза вицепремиерът по координация на европейските политики и институционални въпроси и министър на образованието и науката Меглена Кунева по време на семинара " Българското председателство на Съвета на ЕС през 2018 г. - къде сме и какво предстои " в Боровец."Как комуникираме Европа в България и обратното? Искам само да ви кажа, че когато приключвахме преговорите (за присъединяване на България към Европейския съюз, бел. ред.), много се борих с митове. Сега вече разбирам, че съм живяла в ерата на пост-истина и съм тренирала още оттогава", каза още тя.


title: Волейболният ЦСКА продължи перфектната си серия след мач с две лица в Дупница

maintext:
[LAP.bg]
Резултатите от кръга до момента
Левски - Миньор (Перник) 2:3 (23:25, 25:20, 25:15, 27:29, 16:18)
Арда - Монтана 0:3 (9:25, 16:25, 19:25)
Пирин (Разлог) - Черно море 3:0 (25:18, 25:21, 25:18)
Марек Юнион-Ивкони - ЦСКА 1:3 (25:20, 25:20 , 23:25, 24:26)
Волейболистите на ЦСКА продължиха отличната си серия от началото на сезона. Червените се наложиха с 3:1 (25:20, 25:20, 23:25, 26:24) срещу "Марек" като гост.Воденият от Александър Попов отбор вече има седем победи от седем мача. С 19 точки съставът е начело в класирането.Мачът в Дупница имаше две лица. В първите два гейма червените играха добре и се възползваха от грешките на съперника. След това дупничани се вдигнаха и затрудниха ЦСКА.В първите два гейма "Марек" не намери начин да се противопостави. В тях гостите повеждаха рано, след което спокойно печелеха.Последва промяна и играта стана много по-оспорвана. И в двете части след 20-ата точка се получиха грешки в двата състава, което доведе до размяна на водачеството. В първия случай "Мерек" съумя да спечели и намали, но във втория резервата Смилен Мляков с успешна атака донесе победата за ЦСКА."Нямаме мегаломански амбиции. За мен е важно всяка седмица да тренират добре момчетата, а за европейските мачове и за плейофите е много рано да се говори", каза Попов пред "Диема екстра". Той обясни, че целта му е да се развиват младите състезатели като разпределителя Владимир Станков."Монтана" също спечели чисто и след 3:0 срещу "Арда" в Кърджали е втори с 19 точки. "Пирин" спечели с 3:0 срещу "Черно море", за да събере 18 точки.


title: На живо: Борисов призова БСП да направи служебно правителство

maintext:
Фотограф: Георги Кожухаров
Народното събрание се събира в 14 ч., за да гласува подадената от премиера Бойко Борисов оставка на правителството. Тя беше официално депозирана в понеделник след тежката изборна загуба на управляващата партия - ГЕРБ, на президентските избори."Дневник" следи в реално време събитията в парламента и заявките на парламентарните партии за изхода от политическата криза.С думитепремиерът завършва речта си и под бурните аплодисменти на депутатите от ГЕРБ напуска пленарната зала.Борисов приключва краткия преглед на постиженията си с репликата, че народът е предпочел левицата и той приема това решение, като се надява хората да дадат оценка не само на отминалите избори, но и след година. Дава да се разбере, че е разочарован от отношението към ГЕРБ, но декларира, че приема решението на гласоподавателите и че не е сърдит.Благодари многократно на парламента, макар да не са се разбирали твърде в последните две години.Премиерът призова партиите в парламента да подходят внимателно към бюджета, за да не поставят под опасност държавата: "Когато гласувате бюджета, имам една молба към вас - популизмът вече взима панически връх в държавата. Ако много от предложенията, които чух, станат част от този бюджет, на годишна база бюджетът ще губи около 3 млрд, на втората година ще се мултиплицират, а на третата ще счупите държавата", предупреди той.Борисов призова БСП като победител в президентските избори да състави служебно правителство и да управлява, като декларира, че ГЕРБ ще бъде максимално конструктивен."Вместо да правите едно служебно правителство до 21 януари 2017 г. и второ след това, поемете отговорността, направете консултации с г-н Плевнелиев и направете служебно правителство, което да направи изборите", обърна се към Борисов лидера на БСП Корнелия Нинова."Вотът в неделя даде да се разбере, че народът иска промяна. Народът в неделя каза: "Търсете друг начин да продължи управлението" - с тези думи министър-председателят обясни решението си да напусне , въпреки че резултатите от президентските избори не са обвързани с изпълнителната власт.Две години след клетвата на кабинета Бойко Борисов обявява, от трибуната, че подава оставка.За начало честити на победителите в току що отминалите избори и подчертава, че не е имало толкова честни избори.Борисов казва, че никога не е очаквал правителството му да изкара две години, а най-смелите му прогнози са били за една година управление при тежките събития по света, мигрантската криза и сложните коалиционни отношения в страната."Аз си знам какво ми е струвало тези две години, но не се е вдигнала цената на тока, платихме каквото имаше да се плати, приходите в бюджета скочиха, макар че сигурно има и нещо, което не сме свършили, декларира премиерът.Депутатите започват дискусия за седмичната програма на Народното събрание. Десет минути покъсно пристъпват към обсъждането на оставката.Електронната система отчита 219 регистрирани депутати. Заседанието е открито. Можете да следите прякото предаване на БНТ от пленарната зала тук. В пленарната зала започна регистрацията на присъстващите депутати. Министрите също заемат местата си.Процедурата предвижда премиерътда оттегли правителството. След това ще започнатпо оставката, в които право на участие имат всички осем парламентарни групи. Обикновено, обсъжданията траят между. След това ще е гласуването. За приемането на оставката е нужно обикновено мнозинство.Искрено се надявам, че множеството започнати от правителството реформи, включително здравната, ще продължат, каза здравният министър Петър Москов и обяви, че се надява заявките за отмяна на идентификационната система в болниците да не бъде отменена.Бяхме успешни, това показват и резултатите за икономиката и състоянието на бджета. Хората трябва да разберат, че могат да харчат само толкова, колкото изкарват, заяви на влизане в парламента финансовият министър Владислав Горанов.Бюджетът ще се използва като основа за политически внушения, предупреди Горанов.. Бойко Борисов влезе в парламента, подминавайки мълчаливо чакащите го репортери. Малко след него се появи вицепремиерът Томислав Дончев.Направил съм грешки като министър, със сигурност, но те не са били фатални. Стоял съм винаги на пронатовски и проевропейски позиции, заяви на влизане в парламента външният министър Даниел Митов. Малко преди него в сградата влязоха министрите на културата - Вежди Рашидов, и на земеделието - Десислава Танева.Депутатите се събират за заседанието. Един по един пристигат и министрите от кабинета "Борисов". Заседанието е насрочено за ранния следобед, тъй като сутринта имаше редовно заседание на Министерския съвет.


description: Организаторите на предизвикателството от лятото представиха трейлъра към филма

title: Документален филм по проекта "Дунав Ултра" ще популяризира Дунавския регион

maintext:
[Дунав Ултра]
"Дунав Ултра 3: River Monsters" представиха трейлъра към предстоящия документален филм с почти идентично заглавие
"В предстоащия филм режисьорите Траян Велев и Ваня Богданова
Долавя
Работата по продукцията
все още продължава.
ния
Участниците в лятното изпитаниеВидеото е част от кампания за популяризиране на един от най-красивите и най-откъснатите региони в България – Дунавския.Четирима българи трябваше да преминат дистанцията на веломаршрута от 682 км за по-малко от 48 часа с бягане (40 км) и каране на велосипед (642 км). Атлетите-аматьори бяха водени от каузата да популяризират велотуризма по поречието на река Дунав.се опитват да пресъздадат магията на река Дунав: изправят ни пред прекрасни гледки, римски крепости и забравени градове. Продукцията дава усещането за предстояща битка на духа и волята.т се вибрациите на могъщата и величествена река Дунав", казват създателите на филма.Преди седмица беше представен и "Дунав Ултра" - най-дългият туристически веломаршрут в България. Той води началото си от най- северозападното населено място на страната - с. Куделин, и завършва в най-североизточното населено място – с. Дуранкулак на Черно море.Зад създаването на веломаршрута стои личната история на Борис Бегъмов - 48-годишен колоездач-аматьор, който преобръща живота си в името на идеята за популяризиране на велотуризма по поречието на реката.Маркировката на маршрута следва всички най-важни културно-исторически и природни обекти по поречието на реката и води до всички най-важни стратегически древноримски крепости и градове (Бонония, Рациария, Нове, Сексагинта Приста и Дуросторум).Консултант по автентичността на археологическите обекти е доц. д-р Гергана Кабакчиева от Националархеологически институт с музей при БАН.


title: Путин ще плати висока цена за приятелството на Тръмп

maintext:
Фотограф: Stevo Vasiljevic
Успешните политици обикновено се ползват с определена доза късмет. След избирането на Доналд Тръмп Владимир Путин се оказа най-големият късметлия от всички.Вместо трайна изолация руският президент ще получи поредния рестарт в отношенията, който ще доближи на една ръка разстояние няколко от преследваните от Русия дългосрочни цели - призната зона на влияние, ненамеса във вътрешните работи, равноправно партньорство със САЩ.Ако Тръмп обаче наистина е цар на сделките, Путин ще трябва да пожертва някои от основните направления на политиката си – антиамериканизма и икономическия протекционизъм, които изиграха така благоприятна роля за консолидацията на властта му.Възможно е да настъпят и нови усложнения в стари проблеми като резултат от евентуално сближаване със САЩ, най-вече по линия на Източна Украйна. Преди Путин да преброи придобивките си, които може да се окажат значителни, е важно да обмисли какви биха могли да са за него последиците от такъв успех.Руският президент построи външната си политика върху една-единствена фундаментална постановка -в международен план. Всяка политика в дадено направление, всяка среща с чуждестранни представители, всяка новинарска програма се върти около този основен постулат.Ами ако този враг или поне най-крайното му проявление изведнъж изчезне? Путин няма с какво да замени пропагандата за арогантните, месещи се навсякъде и вманиачени в могъществото си Съединени щати.Най-очевидната алтернатива - руският национализъм - просто предизвиква прекалено голямо разделение във все още мултиетническото и мултирелигиозно общество. Путин наскоро обсъди необходимостта от приемане на ново законодателство за руската нация, уреждащо междуетническите отношения. Но вместо да се фокусира върху обединителни национални идеи новият законопроект, както изглежда, ще бъде насочен към скучни и бюрократични детайли на руската държавност.Путин може да се огледа за противници и на други места - Европа, "Ислямска държава" - но те надали ще наелектризират руския народ така, кактоРуският президент може да смекчи антиамериканизма си, но ако го направи, рискува да загуби един от малкото си надеждни източници на национално единство.По ирония евентуално решение на новия президент Тръмп да отмени санкциите (като ЕС моментално последва примера му) ще обърка сегашната икономическа стратегия на Путин.Като реакция на американските санкции заради анексирането от Русия на Крим и последвалата военна намеса в Източна Украйна руският президент наложи свое контраембарго, по силата на което беше забранен вносът на храни от ЕС и САЩ, а това от своя страна даде огромен тласък на вътрешното производство Путин възприе подход на заместване на вноса, при който биват привилегировани и субсидирани руските производители на електроника, софтуер, машинно оборудване, фармацевтични стоки и редица други продукти, като всичко това става в името на икономическия суверенитет.Стопанската логика, която стои зад заместването на вноса, остава по-скоро съмнителна, тъй като то неизбежно води до по-ниско качество и по-неконкурентни стоки. Но какво ще стане, ако новият президент Тръмп предложи да отмени санкциите в замяна на премахване на контраембаргото и свободен достъп до руския пазар?при такова споразумение и по този начин ще изложи всички тези нови руски производители на сирене, софтуер, лекарства и други продукти на конкуренцията на Запада. Цялата икономическа стратегия на руския президент ще се провали и за него ще има отрицателни последствия, свързани с вътрешните производители, които досега действаха, изхождайки от очакванията си, че през следващите години ще се ползват с държавна протекция.Внезапният край на санкциите ще сложи и друг прът в колелата на плановете на Путин, в частност по отношение на Украйна. Санкциите вече станаха неразривно свързани с мирния процес Минск 2, който беше договорен през февруари 2015 г . от лидерите на Украйна, Русия, Франция и Германия.Европейците настояват ембаргото им да остане в сила, докато не се стигне до напредък в изпълнението на договореностите, които изискват конкретни действия от страна на Москва и Киев.Руснаците трябва да гарантират, че сепаратистите ще спазват режима на спиране на огъня, включително, че тежкото въоръжение ще бъде изтеглено от фронта.Отстъпките от украинска страна са доста по-болезнени - Киев трябва да признае евентуални местни избори в Донецка и Луганска област и да предостави на тези региони значителна автономия.Ако обаче новият президент Тръмп реши да отмени санкциите преди пълното изпълнение на Минск 2, това ще развърже в доста значителна степен ръцете наНякои украински коментатори предложиха Донецка и Луганска област просто да бъдат оставени да тръгнат по свой път, като по този начин освободят Украйна от необходимостта да плаща за скъпия процес на политическа реинтеграция.Всякакво решение от страна на Киев да изостави Източна Украйна ще постави Путин пред голяма дилема. Кремъл ще загуби лостовете си за влияние над Киев, като по този начин поеме дългосрочна административна и финансова отговорност за управлението на Донбас.Вместо да се адаптира към подобен ход от страна на Киев Путин най-вероятно ще бъде принуден да поднови военния натиск върху Украйна, без съмнение непрестанно отричайки участието на военни на редовна служба в руската армия.Наистина е възможно да се окаже добър ход, ако новият президент Тръмп и "реалистично" мислещите му съветници решат да възприемат политика на ненамеса в самопровъзгласилата се зона на влияние на Русия, но евентуално подновяване на войната носи нови рискове - особено ако Путин иска да скрие участието на Москва от обществеността.Затова победата на Тръмп може да изправи руския президент пред някои трудни решения.и може на драго сърце да приеме подобряване на американско-руските отношения като необходима пауза, която да даде на страната му време да се възстанови от икономическата рецесия. Неговата популярност обаче е пряко свързана с конфронтационната му външна политика и протекционистки мерки.Без външен враг Путин ще трябва да намери друго нещо, което да обединява хората около политиката му. Вече няма да има на разположение за тази цел икономически успехи; министерството на икономическото развитие обяви през октомври, че жизненият стандарт в Русия няма да се повиши до 2035 г.Въпреки очевидното задоволство на Кремъл от победата на Тръмп руското президентство същевременно се опита да понижи очакванията към новия държавен глава на САЩ.Това може и да е добра тактика за преговори, но може също да е признак, че Путин се нуждае от време да пренареди приоритетите си, особено в случай че се стигне до споразумение, което да промени коренно фундаментите на неговата външна политика, икономическа стратегия, както и базата, от която черпи вътрешна подкрепа.* Уилям Померанц е заместник-директор на Института "Кенан" към Центъра за изследвания "Удроу Уилсън" във Вашингтон. Изразеното мнение е негово лично. /БТА


title: Би Би Си ще излъчва на 11 нови езика в най-голямото си разширение от 40-те години

maintext: Би Би Си ще започне излъчвания на 11 нови езика – най-голямото разширение от 40-те години насам, съобщава агенция "Ройтерс".Световната служба (World Service) е създадена през 1932 г. като радиоканал за англоговорящите в Британската империя, но с времето еволюира в уважаван доставчик на новини за глобалната публика. Тя вече излъчва на 29 езика и достига до около 246 млн. души седмично.Новите 11 езика са африкански и азиатски – оромо и амхарски език, които се говорят в Етиопия и други държави, тигриня (основният език в Еритрея), както и западноафриканските игбо, йорубски и смесеният пиджин английски, който се употребява в същия регион.В списъка са още индийските езици гуджаратски, маратхи и телугу, панджабски, който се говори в Пакистан и части от Индия, и корейски."Това е исторически ден за Би Би Си, тъй като обявяваме най-голямото разширяване на World Service от четиридесетте години", каза генералният директор на телевизията Тони Хол. "World Service е перлата в короната на Би Би Си и на Великобритания".Разширяването се дължи на допълнителното финансиране от 289 млн. лири до 2020 г., обявено от правителството миналата година. Решението на кабинета бе част от широката стратегия за увеличаване на "меката сила" на Великобритания по света.Би Би Си ще разшири и дейността си на руски език с регионални версии за страните-съседи на Руската федерация и ще добави регионално съдържание на арабски, както и късо- и средновълнови радио предавания за Корейския полуостров.


title: Дипломат за пример

maintext:
Безмълвен съм, посланието е доста красноречиво от самата снимка!
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите


description: Клозе беше олицетворение на типичния централен нападател във футбола. Той остава рекордьор по голове на световни първенства и по голове за националния отбор на Германия.

title: Фотогалерия: Мирослав Клозе и силата на истинската "деветка" във футбола

maintext: 1/24 снимки в галерията Най-резултатният играч в историята на световните първенства Мирослав Клозе обяви край на състезателната си кариера. 38-годишният нападател се оттегля след 18 години в професионалния футбол.


description: Спукало се е стъкло по време на подготвителен полет преди утрешното посещение на премиера в оставка Бойко Борисов в Будапеща.

maintext:
Фотограф: Асен Тонев
гарският премиер ще удостои Борисов с отличието "Великия кръст на унгарския орден". Това е второто най-високо отличие, което може да се дава от унгарската държава, посочва правителствената информационна служба.
Аварирал е правителственият самолет "Еърбъс А319", с който премиерът в оставка Бойко Борисов утре трябваше да пътува за Унгария. Това съобщи Би Ти Ви.По информация на медиата се е спукало стъкло на самолета. Инцидентът е станал по време на подготвителен полет.За утре е предвидена среща в Будапеща между премиера Бойко Борисов и унгарския му колега Виктор Орбан. Двамата ще обсъдят въпроси от дневния ред на Европейския съюз, а след това на церемония в парламента унОчаква се министър-председателят да пътува с по-малкия самолет "Фалкон", съобщава Би Ти Ви.Миналата година правителственият "Еърбъс" аварира два пъти - през февруари се приземи аварийно на летище София заради неприбран колесник, а през август самолетът кръжа над Варна заради проблем с трите му колесника.


title: ФИФА обяви номинациите за треньор на годината

maintext:
Клаудио Раниери е един от двамата големи фаворити за отличието
ФИФА обяви номинираните за най-добър треньор на 2016 г. В краткия списък попаднаха десет имена, а като фаворити за ежегодното отличие се очертават селекционерът на Португалия Фернандо Сантош и мениджърът на "Лестър" Клаудио Раниери.Сантош изведе португалския национален отбор до неочаквана първа европейска титла, а Раниери сътвори чудото и стана шампион на Висшата лига с "лисиците".Със силна заявка са още Зинедин Зидан и Диего Симеоне, които изведоха мадридските "Реал" и "Атлетико" до финала на Шампионската лига.Французинът стана седмият треньор, който печели най-силния клубен турнир и като играч, и като треньор. Аржентинецът пък продължава да прави фурор с "дюшекчиите" и за втори път през последните три години съвсем малко го раздели от триумф в Шампионската лига.Останалите номинирани са Крис Колман (Уелс), Дидие Дешан (Франция), Пеп Гуардиола ("Байерн"/"Манчестър сити"), Юрген Клоп ("Ливърпул"), Луис Енрике ("Барселона") и Маурисио Почетино ("Тотнъм").Наградата за треньор на годината се определя чрез гласовете на селекционерите и капитаните на националните отбори, които формират 50% от вота, и гласовете на феновете и спортните журналисти от страните - членки на ФИФА, които формират останалите 50%.Тримата финалисти ще бъдат обявени на 2 декември, а победителят - на 9 януари.


title: Канада ще остане в календара на Формула 1 догодина

maintext:
Octane Racing Group Франсоа Думонтие. Фирмата държи правата за състезанието до 2024 г.
Гран при на Канада във Формула 1 ще се състои следващия юни, след като организаторите постигнаха принципна договорка с шефовете на шампионата, съобщи кметът на Монреал Денис Кодере.Заедно с Бразилия и Германия състезанието беше в календара за догодина под въпрос и чакаше потвърждение.Изпълнителният директор на Формула 1 Бърни Екълстоун искаше да бъдат направени подобрения на пистата. По-рано през месеца заяви, че е обнадежден за оставането на Канада в календара."Ще има Гран при на Канада през 2017 г.", каза Кодере. То трябва да се състои на 9-11 юни.Организаторите обявиха, че билетите ще бъдат пуснати в продажба в четвъртък.Следващата година ще се отпразнуват 50 години Формула 1 в Канада. За първи път от оттеглянето на Жак Вилньов канадец ще бъде част от шампионата - тинейджъра от Монреал Ланс Строл."Монреал и пистата "Жил Вилньов" прозвеждан едно от най-вълнуващите състезания през сезона", заяви президентът на промоутъра


title: "Байерн" се отдалечи от първото място след загуба от "Ростов"

maintext:
Rostov 3-2 Bayern FT:
Shots: 6-21
Pass accuracy: 53%-88%
Chances created: 4-20
Possession: 33%-67%
Incredible win. pic.twitter.com/uOFpH263ZY — Squawka Football (@Squawka) November 23, 2016
"Байерн" загуби с 2:3 от "Ростов" като гост в среща от петия кръг в групите на Шампионската лига. С това баварците усложниха задачата си да завършат начело в група D.Германският отбор си е осигурил продължаването в следващата фаза, но остава на три точки зад водача "Атлетико". Ако мадридчани вземат точка тази вечер срещу ПСВ, ще си гарантират първото място, което дава предпоставки за по-лек жребий за осминафиналите.За "Байерн" това е трети пореден мач без победа след равенството 1:1 с "Хофенхайм" и загубата с 0:1 от "Борусия" (Дортмунд) миналия кръг в Бундеслигата Воденият от Карло Анчелоти отбор поведе в 35-ата минута. Тогава Ренато Санчес проби от ляво и след разбъркване играч на "Ростов" не успя да изчисти добре. Топката попадна в непокрития Дъглас Коста, който със силен удар вкара.Преди почивката домакините изравниха. Коста сгреши подаване в средата на терена и "Ростов" направи бърза атака. Азмун получи и напредна, излъга защитник и отбеляза.В началото на втората част пълният обрат стана факт, след като Полоз вкара от дузпа за 2:1. Само две минути по-късно Рибери получи в наказателното поле и изведе Бернат пред вратата. а той с хубав удар изравни.Нобоа вкара от фаул в 66-ата, за да осигури победния гол за "Ростов".


description: Депутатите от БСП и ДПС гласуваха против, Патриотичният фронт отсъства, защото документът не му бил представен от ГЕРБ.

title: Бюджет 2017 мина на първо четене през повечето парламентарни комисии

maintext:
Министърът на финансите Владислав Горанов
Фотограф: Надежда Чипева
Кога и къде:
24 ноември 2016г.
София хотел Балкан
capital.bg/banks Четвърта годишна конференция "Банките и бизнесът"
Теми в програмата:
Как изглежда банковият сектор след прегледа на качеството на активите и стрес тестовете
Перспективите и предизвикателствата пред банкирането през 2017
Кредитиране в условия на ниски лихви – какво да очаква бизнесът
Нови продукти и възможности за рефинансиране
Пазарът на необслужваните кредити - ще има ли раздвижване след прегледа
Какво могат да предложат банките, за да стимулират успешни проекти сред бизнеса
"Бюджет 2017" мина успешно през повечето от 17-те комисии, които днес и утре се събират на извънредни заседания, за да може в четвъртък (17 ноември) той да бъде гледан в пленарна зала на първо четене, съобщи capital.bg Преди ден ГЕРБ даде заявка да оттегли проекта за бюджета, но малко по-късно финансовият министър Владислав Горанов заяви, че това няма да бъде сторено . Сега бюджетът мина през различните комисии с гласовете на ГЕРБ и Реформаторския блок, докато БСП и ДПС традиционно гласуват "против".Бюджетът за отбрана мина на първо четене в ресорната комисия, въпреки че ДПС поиска повече средства за сектора. В поректобюджета за догодина сазаложени 825 млн. лв. повече в сравнение с 2016 г. От БСП гласуваха против с мотива, че има опасност планираното целево финансиране за около 400 млн. лв. за нови изтребители и патрулни кораби през 2017 г. да не се случи, тъй като средствата не могат да бъдат усвоени, без да бъдат подписани съответните договори за закупуването на новата техника и да започнат плащаниятаБюджетът на здравната каса (НЗОК) за следващата година бе приет от парламентарната здравна комисия , като БСП и ДПС гласуваха против. За догодина за здраве са предвидени около 250 млн. лв. повече. От ГЕРБ обаче ще поискат някои промени в между първото и второто четене, но те не засягат заложените суми - общо 3.45 млрд. лв.Просветната комисия също одобри бюджета за образование, в който е заложено увеличение на учителските заплати с 8%. За тази цел ще отидат по-голямата част от допълнителните 230 млн. лв. в сравнение с 2016 г. Общият размер на разчетените разходи за образование за 2017 г. е 3.35 млрд. лева.По-рано днес съпредседателят на Патриотичният фронт Красимир Каракачанов заяви, че формацията му няма да подкрепи бюджета за 2017 г., тъй като никой от ГЕРБ не им го бил представил и не са запознати с него . Патриотичният фронт иска минималната пенсия да бъде увеличена с мотива, че прагът на бедност в страната е 299 лв., а под него живеят над 1 млн. пенсионери.


description: В първото си телевизионно интервю новоизбраният президент на САЩ потвърди основни позиции на кампанията си, но призова гражданите "да не се страхуват" и осъди тормоза над малцинствата.

title: Тръмп няма да атакува гей браковете, остава за носенето на оръжие и против аборта

maintext: "Не се страхувайте, ще възстановим нашата страна." Така се обърна новоизбраният американски президент Доналд Тръмп към хилядите демонстранти, които от дни протестират срещу него, в първото си интервю след изборите в САЩ. В разговора, излъчен от телевизия Си Би Ес, той изрази позиции против абортите и в подкрепа на притежаването на оръжия, и каза, че приема хомосексуалните бракове.Бизнесменът опита да успокои напрежението, обхванало страната след избирането му. Той осъди насилствените действия и тормоза срещу малцинства (мюсюлмани, чернокожи и латиноси), които според някои демократи са се увеличили, откакто републиканците спечелиха изборите, предават световните агенции и БТА.В интервюто, записано в дома му в Ню Йорк, новоизбраният президент потвърди, че ще номинира във Върховния съд съдии, които са против абортите и подкрепят притежаването на оръжие."Ето какво ще се случи. Аз съм защитник на живота и съдиите ще бъдат защитници на живота", каза Тръмп."Те ще бъдат силни поддръжници на Втората поправка на конституцията, която постановява, че е право на всеки американски гражданин да притежава оръжие.Тръмп ще трябва да назначи един съдия във Върховния съд, тъй като едно от местата в него е вакантно. Той ще може да направи и още назначения по време на мандата си, ако някой от останалите съдии умре или се пенсионира.По отношение на абортите Тръмп смята, че последната дума трябва да бъде на отделните щати, всеки от които трябва да има възможността сам да приема законодателни мерки по въпроса.Новоизбраният президент каза, че няма да повдига за преразглеждане въпроса с гей браковете и припомни, че Върховният съд вече се е произнесъл в подкрепа на брака между хора от един и същ пол.Той каза, че ще откаже полагаемото му се възнаграждение като президент, което възлиза на около 400 000 долара на година. "Не няма да приема тази заплата. Няма да я приема", каза бизнесменът.В интервюто, извадки от които бяха излъчени през уикенда, Тръмп обяви намерението си да експулсира до 3 милиона нелегални имигранти . Той показа и гъвкавост по отношение на "Обамакеър" - законът, който позволява на всички американци да получат здравно осигуряване, но чийто начин на функциониране е силно критикуван.


description: Засега обаче няма сигнали за купуване на гласове и предизборна агитация.

title: В ЦИК са постъпили 76 сигнала за изборни нарушения

maintext:
Фотограф: Велко Ангелов
"76 сигнала за нарушения в изборния ден са постъпили в ЦИК. Засега нямаме сигнали за купуване на гласове и предизборна агитация", заяви говорителят на Централната избирателна комисия Цветозар Томов, цитиран от "Нова телевизия".
Някои от сигналите са за разделяне на гласуващите в две кабини. 25 сигнала има за нарушение в организация на работата на секционните избирателни комисии (СИК), 6 за упражняване правото на вот, 3 са за засягащи правата на кандидати, представители, наблюдатели, застъпници. Има едно нарушение на правата за машинно гласуване.
В столичния квартал "Дружба" членове на СИК са карали избирателите да гласуват по азбучен ред.
В ЦИК е постъпило и искане от една от партиите за прекратяване на изборния ден, но не се уточнява дали искането е било заради попълването на декларации, или заради говоренето на турски език в секциите.


description: Така ще се оформи и третата голяма индустриално-търговска зона на Китай заедно с тези около Шанхай и Хонконг. В медиите тя е наричана Джинг-Цзин-Джъ.

title: Китай одобри жп проект от $36 млрд. за "град със 110 млн. жители"

maintext: Китай одобри план за железопътна мрежа на стойност 247 млрд. юана ($36-billion), която трябва да подобри транспортните връзки между столицата Пекин, пристанищния град Тянцзин и съседната провинция Хъбей.На практика това ще интегрира трите района в една огромна градска зона с население от близо 110 милиона души.Така ще се оформи и третата голяма индустриално-търговска зона на Китай заедно с тези около Шанхай и Хонконг. В медиите тя е наричана Джинг-Цзин-Джъ заради окончанията на китайски на Пекин (Бейджинг), Тянцзин и старото име на провинция Хъбей (Джъли).Планът обхваща 9 проекта с обща дължина 1100 километра, обяви в понеделник Националната комисия за развитие и реформи - агенцията, отговаряща за икономическото планиране.Строителството ще продължи до 2020 г. и когато мрежата е готова, тя ще покрива площ от 212 000 кв. км, или почти два пъти територията на България.Бързото развитие на транспортната инфраструктура създава нови връзки и съкращава в пъти пътуването в района.Новината веднага предизвика поскъпване с 6.5-10% на акциите на компаниите, които ще участват в реализирането на проекта.В петък държавната информационна агенция "Синхуа" съобщи, че повече от 420 компании от Пекин са отворили офиси в Тянцзин през тази година и обещават да инвестират 160 млрд. юана ($23.14 млрд.) в местния бизнес.През септември футболните федерации на трите района обявиха създаването на специален турнир "Купата на Джинг-Цзин-Джъ":Зад плана стои идеята не само за развиване на Североизточен Китай - за разлика от концентрираните в южната част на страната индустриални центрове - но и за намаляване на стреса за столицата Пекин, където населението трябва да остане в рамките на 23 милиона души.В следващите 3-4 години от Пекин ще бъдат преселени около 2 милиона души с обещание за по-добър живот, без да губят работата си.Към 2020 г. в бъдещия мегаполис ще са съсредоточени най-големите морски пристанища на страната с общ капацитет от 2 млрд. тона товари и 300 милиона контейнера годишно.През 2018 г. трябва да бъде открито новото летище на Пекин с капацитет 75 млн. пътници годишно към 2025 г.


title: Членове на съвета поискаха от парламента да реагира срещу Димитър Узунов

maintext:
Соня Найденова
Фотограф: Юлия Лазарова
е склонявал да дава показания срещу Драганов, срещу обещание да не бъде наказателно преследвана. Случаят е изпратен в Софийската районна прокуратура.
Двама членове на Висшия съдебен съвет - Соня Найденова и Калин Калпакчиев - внесоха искане в Народното събрание за преценка на поведението на представляващия Димитър Узунов. Повод за това стана отказът на мнозинството от кадровия орган на Темида да вземе отношение по това дали Узунов е нарушил етичните правила, като е твърдял и разпространявал неистини за друг член на съвета - Калин Калпакчиев.Узунов е член на съвета от парламентарната квота, издигнат по предложение на РЗС.Миналата седмица Калпакчиев поиска оставката на Узунов, но предложението не беше възприето. Още тогава Соня Найденова обяви, че ще се обърне към парламента, за да оцени поведението на представляващия.В искането си двамата членове на съвета пишат, че Народното събрание трябва да вземе становище и да определи дали с твърденията си Узунов не уронва престижа на съдебната власт."В случай, че приемете, че с поведението си представляващият ВСС Димитър Узунов е допуснал нарушения по чл.308, ал.3, т.1 и/или т.2 от ЗСВ, Ви молим да упражните правомощието си по чл.312, ал.3 от ЗСВ като сезирате ВСС с искане за образуване на дисциплинарно производство. Вашата оценка ще даде знак на магистратите и на българското общество какъв трябва да е обликът на съдебната власт, кои трябва да са общочовешките ценности, които обединяват хората и поставят границата на допустимото, правилното и почтеното поведение. Поведението, което да заслужи обществено доверие", пишат още членовете в искането си.Междувременно днес стана известно, че според протокол от заседанието по делото срещу Евелин Драганов и показанията на съдия Люба Петрова, Узунов яНа 27 юли 2016 год. Народното събрание прие втория пакет от промени в Закона за съдебната власт (ЗСВ).С него се създадоха механизми, насочени към засилване отговорността на членовете на Висшия съдебен съвет (ВСС) и повишаване на доверието в този орган, с което се продължи изпълнението на Актуализираната стратегия за продължаване на реформата в съдебната система.като избиращи също единадесет от членовете на ВСС, средство за ефективен контрол върху дейността на съответната квота на ВСС, чрез възможността да поискат образуване на производство за дисциплинарно освобождаване от длъжност на член на ВСС, избран от тях, при наличие на основанията по чл.308, ал.3 вр. ал.2 от ЗСВ. Така народните представители могат да гарантират, че избраните от тях членове на ВСС ще изпълняват длъжността си съобразно изискването на чл.130, ал.2 от Конституцията на Република България.Ето защо, с оглед правомощията на 1/5 от народните представители по чл.312, ал.3 от Закона за съдебната власт да инициират дисциплинарно производство спрямо избран от Народното събрание член на ВСС, се обръщаме към всички Вас, с молба да се запознаете с факти и събития от дейността на изборен член на ВСС, избран от Народното събрание, и да ги оцените по закон и съвест.С решение на 41-то Народно събрание от 26 септември 2012 год., Димитър Узунов е избран за член на ВСС, и встъпва в длъжност на 03 октомври 2012 год. Считано от 20 януари 2016 год. същият е и представляващ ВСС .На 21 октомври 2016 год., при публичното си участие в предаването "Тази сутрин" в ефира на националната телевизия bTV, представляващият ВСС Димитър Узунов съобщи неистини за действия/бездействия на друг член на ВСС - Калин Калпакчиев, при сключване на договор по Оперативна програма "Добро управление" с бенефициент ВСС с дата 29 август 2016 год., както и неверен факт, че Калин Калпакчиев ще получи по този договор хонорар в размер на 340 000 лева.че за ръководител на проекта и за лице, което е упълномощено от пленума на ВСС да подписва всички документи и договори, свързани с реализацията на проекта, е определена Елка Атанасова - член на ВСС, тъй като представляващият ВСС е участвал при вземането на тези решения – решения на ВСС по протокол № 10/25.02.2016 г., т.60, по протокол № 22/19.05.2016 г., т.45, по протокол № 30/28.07.2016 г., т.71. Проектът е с наименование "Създаване на модел за оптимизация на съдебната карта на съдилищата и прокуратурите и разработване на Единна информационна система за съдилищата", и с него се изпълнява мярка от Пътната карта за прилагане на Актуализираната стратегия за продължаване на реформата в съдебната система.по повод подготвянето и сключването на горепосочения договор по ОП "Добро управление" и получаването на посочената парична сума, уронва репутацията на друг член на ВСС, както и на представителния орган на съдебната власт.В случая не става въпрос за недоразумение, а за съзнателно разпространение от представляващия ВСС чрез средствата за масова информация на неистинни факти, целящи компрометиране на професионалното и лично достойнство и репутация на друг член на ВСС. Изречени от официален представител на ВСС, какъвто е представляващият, неистините се институционализират, т.е.В последващо участие на 2 ноември 2016 год. отново в предаването "Тази сутрин" в ефира на телевизия bTV, представляващият ВСС продължава да твърди, че по посочения проект, който се "управлява от г-н Калпакчиев и др. колеги" има нередности, споменати в предишното му интервю, че договорът по този проект е сключен на тъмно, без да е съгласуван във ВСС както другите договори, и с него противозаконно се вменявало на представляващия да носи отговорност и че нередно е определена часовата ставка на възнаграждението от 40 лв. на час.Опровержения на направените от представляващия ВСС неверни твърдения за участие на Калин Калпакчиев по сключване на посочения договор и неговите клаузи, както и относно размера на възнаграждението и часовата ставка, бяха направени в заседанието на ВСС на 3 ноември 2016 г. Фактите са и проверими в протоколите от заседания на ВСС, в документите, касаещи договора по проекта, проектното предложение и финансовата обосновка към него, в насоките за кандидатстване по ОП "Добро управление", в ПМС № 119/20.05.2014 год.(отм., но приложимо към датата на подаване на проектното предложение 26.05.2016 год.) и ПМС № 189/28.07.2016 год .Основно изискване на Кодекса за етично поведение на българските магистрати (КЕПБМ), приложим и за членовете на ВСС, е колегиалните отношения да се основават на взаимно уважение и толерантност, както и на въздържане от всякакво поведение/действие, което вреди на честта на професията и на репутацията на съдебната власт в обществото. Принципът за почтеност и благоприличие налага на магистратите и членовете на ВСС да не доносничат и интригантстват спрямо свои колеги.Тази теза на представляващия ВСС цели да игнорира и да омаловажи основанието, поради което искането за оставката му като представляващ ВСС беше поставен още на 6 октомври 2016 г. от Калин Калпакчиев, а в последствие петима членове на ВСС, поискахме на 14 октомври 2016 год. писмено от пленума на ВСС освобождаването на Димитър Узунов като представляващ ВСС.На заседанието на пленума на ВСС на 20 октомври 2016 год. искането за освобождаването на Димитър Узунов като представляващ ВСС беше подкрепено от осем членове на ВСС. Мотивите на петимата членове на ВСС за освобождаване на Димитър Узунов от функцията представляващ, се основават на непълноценно изпълнение на функции на представляващ съгласно правилника на ВСС, и на едноличното определяне от страна на Димитър Узунов, в нарушение на закона и правилника, на членове на ВСС, които да се срещнат с екипа от експерти на Службата за подкрепа на структурните реформи към Европейската комисия, в рамките на поредното им посещение в България в периода 2-13 октомври 2016 г. по повод оказваната техническа помощ за извършване на независим анализ на структурния и функционалния модел на Прокуратурата на Република България.съобразно писмото от Министерство на правосъдието, както и че е определил участниците от страна на ВСС в срещите по необективни критерии. Членовете на ВСС в духа на демократичните традиции, изразяват и отстояват често различни позиции по въпроси, свързани с работата на съдебната власт и нейните органи, вкл. и прокуратурата, както и по тълкуването и по приложението на закона. Макар решенията във ВСС като колективен орган да се вземат с мнозинство, споделянето на мнение, различно от това на мнозинството, не трябва да бъде повод определени членове на ВСС да бъдат отстранявани от възможността да изказват становището си при други институционални прояви или срещи на ВСС, извън заседанията му, особено когато такива срещи са част от процес по изготвяне на официална оценка за дейността на българската съдебна власт и нейните органи.които да бъдат споделени с екипа от експерти на Европейската комисия, е сериозна и негативна, тя компрометира не само институцията ВСС, но и усилията на изпълнителната власт чрез Министерство на правосъдието да се окаже съдействие от българска страна за обективното и пълноценно провеждане на независимия анализ на прокуратурата, както беше заявено и от министъра на правосъдието Екатерина Захариева.Мнозинството от членове на ВСС, които гласуваха против предложението за освобождаване на Димитър Узунов като представляващ ВСС на заседанието на 3 ноември 2016 год. не изказаха становища, нито дадоха оценка дали публичните изявления на представляващия ВСС по телевизия bTV съответстват на КЕПБМ. Намираме, че с гласуванията по двете искания за освобождаване на Димитър Узунов като представляващ ВСС се показа нежелание на институцията да утвърждава високи стандарти за професионализъм и морал, към които стандарти осъществяващите съдебната власт да се придържат.но и на обществото, и може да подкопае легитимността на правосъдието. Апелираме към Вас, народните представители, да бъдете съпричастни към укрепване на общественото доверие в съдебната власт в България, в духа на принципите за разделение, но и за баланс на властите, балансът определен от Монтескьо с думите : "за да не може да се злоупотребява с власт, трябва нещата да се подредят така, че властта да възпира властта".Ето защо Ви молим да прецените изложеното относно действията на представляващия член на ВСС Димитър Узунов и да прецените дали с тях не се нарушават тежко служебните задължения или се уронва престижа на съдебната власт. В случай, че приемете, че с поведението си представляващият ВСС Димитър Узунов е допуснал нарушения по чл.308, ал.3, т.1 и/или т.2 от ЗСВ, Ви молим да упражните правомощието си по чл.312, ал.3 от ЗСВ като сезирате ВСС с искане за образуване на дисциплинарно производство. Вашата оценка ще даде знак на магистратите и на българското общество какъв трябва да е обликът на съдебната власт, кои трябва да са общочовешките ценности, които обединяват хората и поставят границата на допустимото, правилното и почтеното поведение. Поведението, което да заслужи обществено доверие.